Pääkirjoitus 3/2011 – Tukevasti verkossa
« Ajanhallinta haasteena verkko-opiskelussa
Tukavasti verkossa jatkaa Sivuäänissä »
Verkko-opetuksen osalta eletään tällä hetkellä varsin rauhallista ylläpitovaihetta. Parin vuoden takainen sosiaalisen median buumi alkaa hälvetä ja jäljelle jääneet työvälineet ovat löytäneet vakiintuneen käyttäjäkuntansa. Pari vuotta sitten elettiin hyvin toisenlaisissa tunnelmissa. Yliopistolla oli samaan aikaan käynnissä wiki-, blogi-, Adobe Connect- ja podcast-pilotit, SecondLifen soveltumista opetuskäyttöön pohdittiin ja Blackboardia alettiin ajaa alas Moodlen tieltä. Kaikki edellä mainitut työvälineet ovat tänä päivänä käytössä yliopistolla. Alkuhypetyksen ja erilaisten ominaisuuksien esittelyn sijaan aitoja käyttökokemuksia on karttunut runsaasti ja nyt asioista kyselevälle opettajalle osataan vastata jo kokemuksiin perustuen. Parhaimmillaan on mahdollista jakaa joku esimerkkitapaus ja kertoa välineeseen liittyvistä hyvistä käytänteistä.
Lääkiksessä vakiintuneen aseman ovat saaneet Moodle ja Adobe Connect -etäkokousjärjestelmä. Näistä molemmista onkin pieni juttu tässä Tukevasti verkossa -blogin numerossa. Lisäksi tässä numerossa kerrotaan verkkokurssin ajanhallinnan ongelmista ja Terkko esittelee opiskelijoille suunnatun Otto-palvelun.
Vaikka blogit, SecondLife ja podcastit eivät olekaan lääkiksessä suurella käytöllä, ei se tarkoita etteikö niistä olisi moneksi. Jos haluat tietää lisää näistä työvälineistä, ota yhteyttä verkko-opetuksen tukihenkilöön.
Merkinnän kirjoitti Marja Silenti 18.10.2011 klo 8:00 luokkaan Pääkirjoitukset. Tallenna merkinnän pysyvä osoite tai seuraa keskustelua merkinnän uutissyötteestä.